vykašliavanie hlienu a horúčka
Zdravim mam strasne riedky hlien ktory nejde vykaslat pri nadyvhu pocujem staru skodovku co nejde nastartovat... Je to strasne drazdivy kasel.rano mam cele plica zahlienene tak ze pol dna mi trva kym to na nejaky cas prestane.mam aj teplotu 38,4.
Dobrý deň,
ďakujeme za Vašu otázku.
Na podporu uvoľňovania hlienov Vám odporúčam liek
Acetylcysteín
, ktorý nižuje viskozitu hlienu a uľahčuje jeho vykašliavanie. Dávkovanie je 1x denne 1 tableta po jedle v doobedných hodinách, ktorá sa rozpustí v dostatočnom množstve vody. Odporúčam zvyšiť príjem tekutín, ktoré napomáhajú mukolytickému účinku acetylcysteínu.
V prípade, že by ste chceli podporiť vykašliavanie rastlinnými prípravkami, vhodné sú produkty s obsahom
brečtanu
, prípadné kombinácia brečtanu s dúškou tymiánovou v
Bronchipret
e.
Pred spaním je možné podávať
sirup
s obsahom islandského lišajníka, ktorý chráni, zvlhčuje ústnu sliznicu a znižuje reflex kašľa. Je vhodný aj ako pomocný prípravok pri bakteriálnych a vírusových infekciách, ako aj po chorobách na zmiernenie podráždenia sliznice. Dávkovanie je v takomto prípade 10 ml sirupu večer.
Horúčka je definovaná ako telesná teplota nad 38 °C. Na horúčku sa používajú
antipyretiká
s účinnymi látkami ako sú paracetamol, ibuprofén alebo kyselina acetylsalicylová. Na trhu existujú aj kombinované prípravky vo forme tabliet alebo horúcich nápojov, obohatené o zložky uvoľňujúce upchatý nos, zmierňujúce kýchanie a výtok z nosa, prípadne obsahujú aj vitamín C. Vzhľadom na to, že Vás upchatý nos netrápi, vhodnejšou voľbou bude siahnuť po samotnom antipyretiku.
Na posilnenie imunitného systému sa odporúča zvýšiť príjem vitamínu D3, vitamínu C, selénu a zinku. V prípade súčasného výskytu únavy, máme výborné skúsanosti s prípravkom
Imunoglukan P4H Acute
. Obsahuje prírodný Imunoglukan®, vitamín C a zinok. Vďaka tomu prispieva k správnemu fungovaniu imunitného systému a k zníženiu vyčerpania a únavy. Odporúčané dávkovanie: 1 kapsula denne, počas 5 dní.
Ak sa do 7 dní nebudete cítiť lepšie alebo sa Váš stav zhorší, bude potrebné obrátiť sa na Vášho lekára.
Prajem Vám pekný deň.
S pozdravom
PharmDr. Patrícia Čečková